CELEX: 32020D0961
Language: el
Date: 2020-06-29 00:00:00
Title: Απόφαση (ΕΕ) 2020/961 του Συμβουλίου της 29ης Ιουνίου 2020 για τη χορήγηση στον κ. Jeppe Tranholm-Mikkelsen άδειας πρόσβασης σε διαβαθμισμένες πληροφορίες μέχρι το επίπεδο TRÈS SECRET UE/EU TOP SECRET

3.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 211/18
               
            
         ΑΠΟΦΑΣΗ (ΕΕ) 2020/961 ΤΟΥ ΣΥΜΒΟΥΛΙΟΥ
         της 29ης Ιουνίου 2020
         για τη χορήγηση στον κ. Jeppe Tranholm-Mikkelsen άδειας πρόσβασης σε διαβαθμισμένες πληροφορίες μέχρι το επίπεδο TRÈS SECRET UE/EU TOP SECRET
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,
         Έχοντας υπόψη την απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (1), και ιδίως την παράγραφο 18, στοιχείο α) του παραρτήματος I,
         Έχοντας υπόψη την απόφαση (ΕΕ) 2017/262 του Συμβουλίου, της 6ης Φεβρουαρίου 2017, περί καθορισμού της αρμόδιας για τους διορισμούς αρχής και της αρμόδιας για τη σύναψη των συμβάσεων προσλήψεως αρχής όσον αφορά τη Γενική Γραμματεία του Συμβουλίου και για την κατάργηση της απόφασης 2013/811/ΕΕ (2),
         Έχοντας υπόψη την απόφαση (ΕΕ) 2020/618 του Συμβουλίου, της 30ής Απριλίου 2020, για τον διορισμό του γενικού γραμματέα του Συμβουλίου της Ευρωπαϊκής Ένωσης για το διάστημα από την 1η Ιουλίου 2020 έως την 30ή Ιουνίου 2025 (3),
         Εκτιμώντας τα ακόλουθα:
         
                     (1)
                  
                  
                     Η αρμόδια εθνική αρχή ασφαλείας της Δανίας έδωσε θετική διαβεβαίωση στις 11 Ιουνίου 2020 σχετικά με την πρόσβαση του κ. Jeppe TRANHOLM-MIKKELSEN σε διαβαθμισμένες πληροφορίες μέχρι το επίπεδο TRÈS SECRET UE/EU TOP SECRET.
                  
               
                     (2)
                  
                  
                     Λόγω της φύσης των καθηκόντων που του ανατίθενται και των υπηρεσιακών αναγκών, είναι αναγκαίο να δοθεί στον κ. Jeppe TRANHOLM-MIKKELSEN άδεια πρόσβασης σε διαβαθμισμένες πληροφορίες του Συμβουλίου και του Ευρωπαϊκού Συμβουλίου μέχρι το επίπεδο TRÈS SECRET UE/EU TOP SECRET,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Χορηγείται στον κ. Jeppe TRANHOLM-MIKKELSEN άδεια πρόσβασης σε διαβαθμισμένες πληροφορίες του Συμβουλίου και του Ευρωπαϊκού Συμβουλίου μέχρι το επίπεδο TRÈS SECRET UE/EU TOP SECRET, για τους σκοπούς της άσκησης των καθηκόντων που του ανατίθενται.
            
            
               2.   Η άδεια που αναφέρεται στην παράγραφο 1 ισχύει για όσο διαρκεί η ανάθεση των καθηκόντων για τα οποία χορηγείται η άδεια αυτή και δεν υπερβαίνει την πενταετία από την ημερομηνία έναρξης ισχύος της παρούσας απόφασης.
            
         
         
            Άρθρο 2
            Η παρούσα απόφαση αρχίζει να ισχύει την 1η Ιουλίου 2020.
         
         
            Άρθρο 3
            Η παρούσα απόφαση απευθύνεται στον κ Jeppe TRANHOLM-MIKKELSEN.
         
         
            Βρυξέλλες, 29 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  ΕΕ L 274 της 15.10.2013, σ. 1.
         
            (2)  ΕΕ L 39 της 16.2.2017, σ. 4.
         
            (3)  ΕΕ L 143 της 6.5.2020, σ. 11.